ഇടുക്കി കാഞ്ഞാറില് കാര് ഒഴുക്കില് പെട്ട് ഒരാള് മരിച്ചു ഇടുക്കി ജില്ലയിലെ മഴക്കെടുതിയില് ഒരാള് മരിച്ചതായി റിപ്പോര്ട്ട്. ഇടുക്കി കാഞ്ഞാറിലാണ് കനത്ത മഴയില് ഒഴുക്കില്പ്പെട്ട കാറില് സഞ്ചരിച്ചിരുന്ന പെണ്കുട്ടി മരിച്ചതായി റിപ്പോര്ട്ട് പുറത്ത് വരുന്നത്. ശനിയാഴ്ച രാവിലെയാണ് കാഞ്ഞാറില് കാര് ഒഴുക്കില് പെട്ടത്. ഈ കാറില് രണ്ടു പേര് ഉണ്ടായിരുന്നുവെന്ന് ദൃസാക്ഷികള് വ്യക്തമാക്കിയിരുന്നു. തുടര്ന്ന് തിരച്ചില് നടത്തുകയായിരുന്നു, ഇതിനിടയിലാണ് ഒഴുക്കില്പ്പെട്ട കാര് കണ്ടെത്തിയത്. കാറിന് സമീപനത്ത് തന്നെ പെണ്കുട്ടിയുടെ മൃതദേഹവും കണ്ടെത്തി. എന്നാല് കാറിലുണ്ടായിരുന്ന മറ്റൊരാളെ ഇനിയും കണ്ടെത്തിയിട്ടില്ല. കാണാതായ രണ്ടാമത്തെയാള്ക്ക് വേണ്ടിയുള്ള തിരച്ചില് പുരോഗമിക്കുകയാണ്. Tags: car accident death featured news heavy rainfall idukki